Γουίλιαμ Πάουελ

Ο **Γουίλιαμ Χορέισιο Πάουελ** (αγγλικά: William Horatio Powell, 29 Ιουλίου 1892 – 5 Μαρτίου 1984) ήταν Αμερικανός ηθοποιός, γνωστός κυρίως για την κινηματογραφική του καριέρα. Με συμβόλαιο με τη Metro-Goldwyn-Mayer, συνδυάστηκε με τη Μίρνα Λόι σε 14 ταινίες, συμπεριλαμβανομένης της σειράς *Ο άνθρωπος-σκιά* που βασίζεται στους χαρακτήρες του Νικ και της Νόρας Τσαρλς που δημιούργησε ο Ντάσιελ Χάμετ. Ο Πάουελ προτάθηκε για Όσκαρ Α' Ανδρικού Ρόλου τρεις φορές: για τα *Ο άνθρωπος-σκιά* (1934), *Ο άνδρας μου ο αλήτης* (1936) και *Η ζωή με τον πατέρα* (1947).

## Τα πρώτα χρόνια
Ο Πάουελ γεννήθηκε στο Πίτσμπουργκ το 1892. Ήταν το μοναχοπαίδι της Νέτι Μανίλα (το γένος Μπρέιντι) και του Χορέισιο Γουόρεν Πάουελ, λογιστή. Το 1907, ο νεαρός Γουίλιαμ μετακόμισε με την οικογένειά του στο Κάνσας Σίτι του Μιζούρι, όπου αποφοίτησε από το Λύκεο Central τέσσερα χρόνια αργότερα.

## Καριέρα
αριστερά|μικρογραφία| Ο Πάουελ στο ''When Knighthood Was in Flower'', 1922
μικρογραφία| Φίλιπ Χολμς, Πάουελ and Φέι Ρέι στο ''Pointed Heels'', 1929
Μετά το σχολείο, ο Πάουελ γράφτηκε στο Πανεπιστήμιο του Κάνσας για να σπουδάσει νομικά, αλλά μετά από μια εβδομάδα μετακόμισε στη Νέα Υόρκη, όπου παρακολούθησε την Αμερικανική Ακαδημία Δραματικών Τεχνών. Το 1912, ο Πάουελ εγκατέλειψε την Ακαδημία και άρχισε να εργάζεται σε βοντβίλ και χρηματιστηριακές εταιρείες. Εμφανίστηκε επίσης στο Μπρόντγουεϊ. Ο Πάουελ ξεκίνησε την καριέρα του στο Χόλιγουντ το 1922, σε μια παραγωγή με ήρωα τον *Σέρλοκ Χολμς* με Τζον Μπάριμορ. Έπαιξε ως Φραγκίσκος Α΄ της Γαλλίας στο *When Knighthood Was in Flower*.

Ο Πάουελ παρέμεινε δεσμευμένος με συμβόλαιο με την Paramount καθ' όλη τη διάρκεια της δεκαετίας του 1920, έως ότου μεταπήδησε στην Warner Bros.

Ο Πάουελ υποδύθηκε έναν εκδικητικό σκηνοθέτη στη βωβή ταινία *[[Το Λυκόφως της Δόξας|Το λυκόφως της δόξας]]* (1928). Ο πρώτος του πρωταγωνιστικός ρόλος ήταν ως Φάιλο Βανς στο *The Canary Murder Case* (1929). Έπαιξε τον Βανς στην Paramount Pictures τέσσερις φορές. Η δυνατή φωνή του που είχε αναπτύξει στη σκηνή έγινε ισχυρό πλεονέκτημα με την εισαγωγή του ομιλούντος κινηματογράφου.
[μικρογραφία| Διαφημιστική φωτογραφία για τον ''Άνθρωπο-σκιά'' (1934) με τον Πάουελ και συμπρωταγωνίστρια τη [Μίρνα Λόι]]
Ο Πάουελ εμφανίστηκε ως Νικ Τσαρλς σε έξι ταινίες της σειράς *Ο άνθρωπος-σκιά*, ξεκινώντας με την ομότιτλη ταινία το 1934, βασισμένη στο μυθιστόρημα του Ντάσιελ Χάμετ. Αυτή η ταινία έδωσε στον Πάουελ την πρώτη του υποψηφιότητα για Όσκαρ, το 1935.

Ο Πάουελ πρωταγωνίστησε στην ταινία *[[Ο μέγας Ζίγκφελντ]],* (1936), δίπλα στη συμπρωταγωνίστριά του από τον *Άνθρωπο-σκιά*, Μίρνα Λόι, που έπαιζε τη γυναίκα του Ζίγκφελντ, Μπίλι Μπερκ. Το 1937, ο Πάουελ έλαβε τη δεύτερη υποψηφιότητά του για Όσκαρ για την κωμωδία *Ο άνδρας μου ο αλήτης*.

Το 1935 πρωταγωνίστησε με την Τζιν Χάρλοου στην *Κυνηγημένη πεταλούδα*. Το 1936, η Χάρλοου και ο Πάουελ εμφανίστηκαν στο *Γάμος με επιφυλάξεις* και άρχισαν να έχουν ερωτική σχέση. Εκείνος της χάρισε ένα όμορφο δαχτυλίδι, αλλά δεν της ζήτησε να τον παντρευτεί. Ο Πάουελ ήταν δυσαρεστημένος με τον προηγούμενο γάμο του με τη δημοφιλή ηθοποιό Κάρολ Λόμπαρντ, και αυτό φαίνεται ότι τον εμπόδιζε να προχωρήσει σε παρόμοια σχέση με τη Χάρλοου, η οποία ήταν σύμβολο του σεξ για το κινηματογραφικό κοινό εκείνη την περίοδο. Οι δυο τους είχαν σχέση, αλλά δεν έμεναν μαζί. Η Χάρλοου αρρώστησε από αδιάγνωστη νεφρική ανεπάρκεια ενώ δούλευε σε μια ταινία με τον Κλαρκ Γκέιμπλ και πέθανε πριν ολοκληρωθεί η ταινία, από ουραιμία, σε ηλικία 26 ετών τον Ιούνιο του 1937.

Ο Πάουελ έλαβε την τρίτη του υποψηφιότητα για Όσκαρ το 1947 για τον ρόλο του στην ταινία *Η ζωή με τον πατέρα*. Η τελευταία του κινηματογραφική εμφάνιση ήταν ως χαρακτήρας Ντοκ στην ταινία *[[Μίστερ Ρόμπερτς]]* του 1955.

## Προσωπική ζωή
Στις 15 Απριλίου 1915, ο Πάουελ παντρεύτηκε την Αϊλίν Γουίλσον, της οποίας το πραγματικό όνομα ήταν Τζούλια Μέρι Τίρνεϊ. Το ζευγάρι απέκτησε έναν γιο, τον Γουίλιαμ Ντέιβιντ Πάουελ, αλλά χώρισε το 1930. Ο γιος του Πάουελ έγινε τηλεοπτικός συγγραφέας και παραγωγός. Μετά από μια περίοδο κακής υγείας και κατάθλιψης έφτασε στην αυτοκτονία το 1968.

Στις 26 Ιουνίου 1931, ο Πάουελ παντρεύτηκε την ηθοποιό Κάρολ Λόμπαρντ. Χώρισαν το 1933, αλλά πρωταγωνίστησαν στο *Ο άνδρας μου ο αλήτης* τρία χρόνια αργότερα. Ο Πάουελ έμεινε συντετριμμένος από τον θάνατό της σε αεροπορικό δυστύχημα το 1942. Έκανε σχέση με την Τζιν Χάρλοου, συμπρωταγωνίστριά του στο *Κυνηγημένη πεταλούδα* (1935), μέχρι τον απροσδόκητο θάνατό της από ασθένεια το 1937. Στις 6 Ιανουαρίου 1940, τρεις εβδομάδες μετά τη γνωριμία τους, ο Πάουελ παντρεύτηκε την τρίτη σύζυγό του, την ηθοποιό Νταϊάνα Λιούις, η οποία εγκατέλειψε την κινηματογραφική της καριέρα μετά τον γάμο τους. Έμειναν παντρεμένοι μέχρι τον θάνατό του το 1984.

Ως ρεπουμπλικανός, ο Πάουελ υποστήριξε τον Τόμας Ντιούι στις προεδρικές εκλογές των Ηνωμένων Πολιτειών του 1944 και του 1948 .

## Καρκίνος
Τον Μάρτιο του 1938, ο Πάουελ έμαθε ότι πάσχει από καρκίνο του ορθού. Υποβλήθηκε σε χειρουργική επέμβαση και πειραματική θεραπεία με ράδιο, που έθεσε την ασθένεια σε πλήρη ύφεση μέσα σε δύο χρόνια. Δεδομένης της υγείας του και της θλίψης του για τον θάνατο της Τζιν Χάρλοου, ο Πάουελ δεν ανέλαβε κανέναν κινηματογραφικό ρόλο για περισσότερο από ένα χρόνο κατά τη διάρκεια εκείνης της περιόδου.

## Θάνατος
Ο Πάουελ πέθανε στο Παλμ Σπρινγκς της Καλιφόρνιας, στις 5 Μαρτίου 1984, σε ηλικία 91 ετών από πνευμονία. Είναι θαμμένος στο Desert Memorial Park στην Καθίντραλ Σίτι της Καλιφόρνιας, κοντά στην τρίτη σύζυγό του, Νταϊάνα Λιούις, και το μοναχοπαίδι του, Γουίλιαμ Ντέιβιντ Πάουελ.

## Αναγνώριση

### Υποψηφιότητες για Όσκαρ

* 1934 Καλύτερος Ηθοποιός – *Ο άνθρωπος-σκιά*
* 1936 Καλύτερος Ηθοποιός – *Ο άνδρας μου ο αλήτης*
* 1947 Καλύτερος Ηθοποιός – *Η ζωή με τον πατέρα*

### Άλλα βραβεία
Βραβείο Α' Ανδρικού Ρόλου της Ένωσης Κριτικών Κινηματογράφου της Νέας Υόρκης το 1947 για τη *Ζωή με τον πατέρα* και το *The Senator Was Indiscreet*.

Γουίλιαμ Πάουελ έχει ένα αστέρι στη Λεωφόρος της Δόξας στο Χόλυγουντ στην οδό Vine 1636.

## Φιλμογραφία
δεξιά|μικρογραφία| Ο Πάουελ και ο Τζον Μπάριμορ στη ταινία ''Σέρλοκ Χολμς'' (1922)
μικρογραφία| Ο Πάουελ ως Τζορτζ Γουίλσον στο ''The Great Gatsby'' (1926)
δεξιά|μικρογραφία| Ο Powell με τους Μάριον Σίλινγκ, Ρέγκις Τούμεϊ και Νάταλι Μούρχεντ στον ''Δραπέτη των κατέργων'' (1930)
[δεξιά|μικρογραφία| [Κινηματογραφική αφίσα με την Κάρολ Λόμπαρντ στο *Man of the World* (1931)]]
[δεξιά|μικρογραφία| Κινηματογραφική αφίσα με τους Πάουελ και [Τζίντζερ Ρότζερς στο *Star of Midnight* (1935)]]
[δεξιά|μικρογραφία| Κινηματογραφική αφίσα με τους Πάουελ, [Τζιν Χάρλοου και Σπένσερ Τρέισι στο *Γάμος με επιφυλάξεις* (1936)]]
[δεξιά|μικρογραφία| Κινηματογραφική αφίσα με τους [Μίρνα Λόι και Πάουελ στην *Ασύλληπτη σκιά* (1936)]]
[δεξιά|μικρογραφία| Η [Κάρολ Λόμπαρντ και ο Πάουελ στο *Ο άνδρας μου ο αλήτης* (1936)]]
δεξιά|μικρογραφία| Αϊρίν Ντιουν και Πάουελ στη ''Ζωή με τον πατέρα'' (1947)
[δεξιά|μικρογραφία| Πάουελ, [Λορίν Μπακόλ, Μπέτι Γκρέιμπλ και Μέριλιν Μονρόε στο *Πώς να παντρευτείτε έναν εκατομμυριούχο* (1953)]]

## Παραπομπές

## Βιβλιογραφία
* Bryant, Roger. *[https://books.google.com/books?id=RHn-VBnYaTgC William Powell: The Life and Films]*. Jefferson, North Carolina: McFarland & Co., 2006. .
* Christensen, Lawrence O., et al. *[https://books.google.com/books?id=6gyxWHRLAWgC Dictionary of Missouri Biography]*. Columbia, Maryland: University of Missouri Press, 1999. .
* Francisco, Charles. *Gentleman: The William Powell Story *. New York: St Martins Press, 1985. .

## Εξωτερικοί σύνδεσμοι

* Γουίλιαμ Πάουελ
*   
* Φωτογραφίες του 
* Αρχείο του FBI για τον Γουίλιαμ Πάουελ
* Αφίσα της Paramount Personality (δεκαετία 1930) 

Κατηγορία:Αμερικανοί ηθοποιοί βωβών ταινιών
Κατηγορία:Αμερικανοί ηθοποιοί κινηματογράφου